สังคมข่าวหุ้น
*...ดัชนีหุ้นไทยปิดตลาด 1,639.00 จุด เพิ่มขึ้น 3.70 จุด มูลค่าการซื้อขาย 41,234 ล้านบาท นักลงทุนหวังผลเชิงบวกต่อคำวินิจฉัยศาลรัฐธรรมนูญคดียุบพรรคไทยรักษาชาติ 7 มี.ค.นี้ แต่นักลงทุนบางส่วนยังให้ความระมัดระวัง ทำให้การปรับขึ้นอยู่ในกรอบจำกัด ทิศทางหุ้นไทยวันนี้มีกรอบแนวรับ 1,635 จุด และแนวต้าน 1,650 จุด...
5 มี.ค. 2562

เล็กเซียวหงส์
*…ดัชนีหุ้นไทยปิดตลาด 1,639.00 จุด เพิ่มขึ้น 3.70 จุด มูลค่าการซื้อขาย 41,234 ล้านบาท นักลงทุนหวังผลเชิงบวกต่อคำวินิจฉัยศาลรัฐธรรมนูญคดียุบพรรคไทยรักษาชาติ 7 มี.ค.นี้ แต่นักลงทุนบางส่วนยังให้ความระมัดระวัง ทำให้การปรับขึ้นอยู่ในกรอบจำกัด ทิศทางหุ้นไทยวันนี้มีกรอบแนวรับ 1,635 จุด และแนวต้าน 1,650 จุด…
*…MCOT กระต่ายตื่นตูม..หุ้นวิ่งพล่าน 15% เก็งกำไรได้เงินเยียวยาคลื่น 2600 MHz ทั้งที่ไม่รู้ว่าจะได้เงินเท่าไหร่..แต่ลากหุ้นขึ้นไปสูงสุดถึง 11.40 บาท ใครติดราคานี้ “ท่านได้สิทธิ์ติดดอย” ไปแล้ว..ทว่าไม่ต้องกลัวมีผู้ได้สิทธิ์ติดดอยเป็นเพื่อนอีกเยอะ..!! ราคาขึ้นแรงแบบนี้ เชื่อเหอะไม่เกิน 3 วัน เดี๋ยวก็โดนขายออกมา ไม่เชื่อลองดู..!!…
*…BA คิดการใหญ่จับมือพันธมิตร “ประมูลดิวตี้ฟรีสุวรรณภูมิ-ชิงบริหารสนามบินอู่ตะเภา” ถือเป็นการรุกคืบอีกครั้งของกลุ่มปราสาททองโอสถ จุดที่น่าสนใจ ใครคือพันธมิตร BA ที่จะมาชิงพื้นที่ดิวตี้ฟรีกับเจ้าที่เดิมอย่าง “คิง เพาเวอร์” แต่ไม่ว่าจะเป็นใคร AOT ก็นั่งยิ้มรอรับเงินอยู่แล้ว..เพราะประมูลรอบนี้สู้กันมันหยดติ๋งแน่นอน เพราะ “คิง เพาเวอร์” ยอมไม่ได้ด้วยประการทั้งปวง...
*…SUPER ไฟเขียวบริษัทลูกกู้เงิน BBL แล้วปล่อยกู้ต่อให้ “กรุงเทพธนาคม” ของ กทม. มูลค่า 2,000 ล้านบาท เพื่อใช้ในโครงการบริหารจัดการขยะ กทม. ที่อ่อนนุช ดูเผิน ๆ แบบผ่าน ๆ เหมือนไม่มีอะไร แต่พอเจาะไส้ใน..โอ้ว..งานนี้ SUPER มีสิ่งที่จะได้กลับมาไม่ใช่ดอกเบี้ย หากแต่เป็นผูกขาด “เชื้อเพลิงขยะ” ของ กทม. เพื่อป้อนโรงไฟฟ้าขยะในเครือนานถึง 20 ปี เรียกว่าตัดความเสี่ยงเรื่องวัตถุดิบไปได้เลย..แหม..ดีลนี้ “เฮียจอม” สุดยอดจริง ๆ ..นี่อาจจะเป็นโมเดลตัวอย่างให้องค์กรส่วนท้องถิ่นต่าง ๆ นำไปปรับใช้ได้เลยทีเดียว…
*…EA ดูเหมือนได้รับข่าวดี.. ครม. เห็นชอบแนวทางลดภาษีรถยนต์พลังงานไฟฟ้า เพื่อส่งเสริมให้เกิดการลงทุนการผลิต..ดูมันช่างสอดคล้องกับแผนธุรกิจ EA ซะจริง ๆ แต่จะได้ประโยชน์มากหรือน้อยแค่ไหน ต้องถาม “สมโภชน์ อาหุนัย” ซะแล้วกระมัง.!?…
*…BEC ราคาหุ้นวิ่งรับ “กรรมการผู้อำนวยการ” คนใหม่ “อริยะ พนมยงค์” ทั้งที่จะเริ่มจริง ๆ 2 พ.ค. 2562 แต่นักลงทุนต่างดาดหวังไม่น้อย ด้วยโปรไฟล์ที่โดดเด่น โดยเฉพาะเรื่อง “ธุรกิจดิจิทัล” ที่แอบหวังว่าจะสร้างการเปลี่ยนแปลงใน BEC ได้ไม่น้อยทีเดียว.…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/ข่าวหุ้นธุรกิจ, www.facebook.com/ข่าวหุ้นเจาะตลาด และ FM 102 MHz…
*…พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น